
CONSILIUL JUDEŢEAN BISTRIŢA-NĂSĂUD

CABINET PREŞEDINTE

Nr. IX/18859 din 18.11.2015
EXPUNERE DE MOTIVE

la proiectul de hotărâre privind acordarea premiilor elevilor și sportivilor din județul Bistrița-Năsăud care au obținut rezultate deosebite în anul 2015
Prin  Hotărârea Consiliului Judeţean Bistriţa-Năsăud nr.143/2013 privind aprobarea Statutului județului Bistrița-Năsăud, cu modificările și completările ulterioare, pentru rezultate deosebite obţinute la olimpiadele şcolare, concursurile, festivalurile, competiţiile sportive sau alte acţiuni cu participare internaţională, Consiliul Judeţean Bistriţa-Năsăud poate acorda premii, atât la nivelul unei persoane, echipe sau formaţii, cât şi pentru profesorul coordonator/antrenorul care i-a pregătit pe aceştia, în condiţiile legii. Premiile și recompenselor financiare se pot acorda și pentru elevii care s-au clasat pe locurile I, II și III la examenele de Evaluare naţională pentru absolvenţii clasei a VIII-a şi Bacalaureat din judeţul Bistriţa-Năsăud. 

Premiile şi recompensele financiare se acordă anual, iar premierea se face pentru activitatea desfășurată în anul în curs. În cursul unui an calendaristic, premiul se acordă o singură dată, atât la nivelul unei persoane, echipe sau formaţii, cât și pentru profesorul coordonator/antrenorul care i-a pregătit pe aceștia, în condițiile legii.


Comisia de nominalizare și acordare a premiilor și recompenselor financiare, numită prin Hotărârea Consiliului Județean Bistrița-Năsăud nr. 163/2013, va analiza recomandările primite și va înainta propunerile privind premierea elevilor și sportivilor din județul Bistrița-Năsăud care au obținut rezultate deosebite în anul 2015.

Suma pentru premierea elevilor și sportivilor care au obținut rezultate deosebite va fi alocată din bugetul propriu al Consiliului Judeţean Bistriţa-Năsăud de la cap. 67.02 ”Cultură, Recreere, Religie” subcapitol 67.02.50 ”Alte servicii în domeniul culturii, recreerii și religiei”, art. 59.22 ”Acțiuni cu caracter științific și social cultural”, conform prevederilor Hotărârii Consiliului Judeţean Bistriţa-Năsăud nr.17/2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr. 186/2014 şi a estimărilor pe anii 2016-2018 cu modificările și completările ulteriare.
Având în vedere cele sus menționate iniţiez Proiectul de hotărâre privind acordarea premiilor elevilor și sportivilor din județul Bistrița-Năsăud care au obținut rezultate deosebite în anul 2015.

